cyanic-selkie/wikianc huggingface dataset:
दाराशा नौशेरवां वाडिया
प्रोफेसर दाराशा नौशेरवां वाडिया (Darashaw Nosherwan Wadia FRS ; 25 अक्तूबर 1883 – 15 जून 1969) भारत के अग्रगण्य भूवैज्ञानिक थे। वे भारतीय भूवैज्ञानिक सर्वेक्षण में कार्य करने वाले पहले कुछ वैज्ञानिकों में शामिल थे। वे हिमालय की स्तरिकी पर विशेष कार्य के लिये प्रसिद्ध हैं। उन्होने भारत में भूवैज्ञानिक अध्ययन तथा अनुसंधान स्थापित करने में सहायता की। उनकी स्मृति में 'हिमालयी भूविज्ञान संस्थान' का नाम बदलकर १९७६ में 'वाडिया हिमालय भूविज्ञान संस्‍थान' कर दिया गया। उनके द्वारा रचित १९१९ में पहली बार प्रकाशित 'भारत का भूविज्ञान' (Geology of India) अब भी प्रयोग में बना हुआ है।
परिचय
डी एन वाडिया को सूरत में हुआ। वे, ईस्ट इंडिया कम्पनी के लिए जलपोत निर्माण करने वाले एक प्रतिष्ठित परिवार से थे जो सूरत के पास बस गया था। परिवार के लोग उन्हें प्यार से 'दारा' बुलाते थे। उन्हें प्रारम्भिक शिक्षा के लिए सूरत भेजा गया। इस समय वे अपनी नानी की कड़ी निगरानी और अनुशासन के अधीन रहे। पहले उन्होंने गुजरात के एक प्राइवेट स्कूल में पढ़ाई की, फिर वे जे0जे0 इंग्लिश स्कूल में अध्ययन के लिए गए।
बारह वर्ष की आयु में, दारा वडोदरा हाई स्कूल गए। उन पर अपने बड़े भाई एम एन वाडिया का गहरा प्रभाव रहा जो एक प्रतिष्ठित शिक्षाविद् थे। उनकी निगरानी में दारा ने प्रकृति-प्रेम, ज्ञान के प्रति समर्पण तथा विद्याध्ययन की उत्कट इच्छा जैसे गुणों को आत्मसात किया।
सन् 1905 में प्रो0 वाडिया ने अपनी स्नातम उपाधि, कला तथा विज्ञान में, प्रकृति विज्ञान, प्राणि विज्ञान तथा वनस्पति विज्ञान विषयों के साथ बड़ौदा कालेज से प्राप्त की। उनमें भूविज्ञान विषय में रुचि जगाने का श्रेय उनके कालेज प्रिंसिपल प्रो0 अदारजी एम0 मसानी को जाता है, इस समय तक भारत में भूविज्ञान विषय बहुत कम पढ़ाया जाता था। उन्होंने अपनी स्नातक उपाधि की पढ़ाई के लिए भूविज्ञान को भी एक विषय के रूप में चुना हालांकि उस समय बड़ौदा कालेज में भूविज्ञान की शिक्षा प्रदान करने हेतु पर्याप्त सुविधाएं उपलब्ध नहीं थी। उन्होंनं निजी छात्रवृत्ति तथा ज्यादातर स्वाध्याय के बल पर अच्छे अंक लेकर स्नातक उपाधि प्राप्त की। बाद में वाडिया कुछ समय के लिए बड़ौदा काॅलेज में व्याख्याता के पद पर भी सेवारत रहे।
सन् 1906 में, श्री वाडिया की नियुक्ति प्रिन्स आॅफ वेल्स कालेज, जम्मू, में व्याख्याता के पद पर हुई। जम्मू ने उन्हें अपनी भूवैज्ञानिक खोजों का अनुशीलन करने की दृष्टि से एक आदर्श वातावरण प्रदान किया। उनकी योग्यता तथा क्षमताओं के मान्यतास्वरुप उन्हें, यहां भूविज्ञान विभाग को प्रारंभ से ही संगठित करने का कार्य सौंपा गया।
सन् 1921 तक उन्होंने इस कालेज में अध्यापन कार्य जारी रखा, तदोपरान्त उन्होंने भारतीय भूवैज्ञानिक सर्वेक्षण में सहायक अधीक्षक के पद पर नियुक्ति स्वीकार कर ली। जम्मू में अपनी पदावधि के दौरान, वे कई वर्षों तक, 1907 से 1920 तक भूवैज्ञानिक फील्ड कार्य तथा अध्ययन करने के प्रति समर्पित रहे। उन्होंनं इन वर्षों के दौरान हिमालय से सम्बन्धित कुछ नए विचारों को जामा पहनाने की दृष्टि से पर्याप्त सामग्री तथा प्रमाण इकट्ठे किए। सन् 1919 में उन्होंने अपनी पुस्तक 'जियोलाॅजी आॅफ इंडिया' प्रकाशित की (मैकमिलन, लदंन)।
उ0प0 पंजाब, वज़ीरिस्तान, हज़ारा तथा कश्मीर में अपने गहन तथा विस्तृत कार्य से वे न केवल इस जटिल क्षेत्र की संरचना को ही समझने में कामयाब हुए बल्कि उन्होंने समग्रतः पूरे देश में भूवैज्ञानिक चिंतन को भी प्रभावित किया।
वे, सन् 1938 तक भारतीय भूवैज्ञानिक सर्वेक्षण के साथ कार्यरत रहे। सर्वेक्षण में अपनी पदावधि के दौरान उन्होंने 1926-27 में ब्रिटिश संग्रहालय में अपना अध्ययन अवकाश, पोटवार तथा कश्मीर से इकट्ठे किए गए कशेरुकी जीवाश्मों पर कार्य करते हुए व्यतीत किया। उन्होंने जर्मनी, आस्ट्रिया तथा चेकोस्लोवाकिया में भूवैज्ञानिक संस्थानों का भी दौरा किया तथा जेनेवा विश्वविद्यालय में अल्पाइन भूविज्ञान में एक कोर्स में भी भाग लिया। उत्तरपश्चिमी हिमालय की अक्षसंधि, नंगा परबत के धुराग्रीय बिंदु के आसपास पूरी हिमालयी पट्टी के तीक्ष्ण चापाकार समकोण बंक, पर उनके लेख ने उन्हें राष्ट्रीय तथा अन्तर्राष्ट्रीय स्तर पर विख्यात कर दिया। सन् 1937 में अन्तर्राष्ट्रीय भूवैज्ञानिक कांग्रेस, मास्को, के अनुरोध पर उन्होंने उत्तर भारतीय अग्रप्रदेश के साथ हिमालय के विवर्तनिक संबंधो पर अपना प्रसिद्ध लेख प्रस्तुत किया।
प्रो0 वाडिया, सन् 1938 में भारतीय भूवैज्ञानिक सर्वेक्षण से सेवानिवृत्त हो गए जब उन्हें सीलोन, (अब श्री लंका) में सरकारी खनिज वैज्ञानिक के पद का प्रस्ताव प्राप्त हुआ। उन्होंने लगभग छः वर्ष की अवधि इस द्वीप के भूविज्ञान का गहन अध्ययन करते हुए व्यतीत की, जिसे वे भारतीय प्रायद्वीप का एक मनोहर लाॅकेट मानते थे।
सन् 1944 में उन्हें भारत सरकार का भूवैज्ञानिक सलाहकार नियुक्त किया गया। अपनी इस हैसियत में उन्होंने देश की खनिज नीति का सूत्रपात तथा प्रतिपादन किया।
रेडियोएक्टिव अपरिष्कृत पदार्थ के स्वदेशी संसाधनो का समन्वेषण करने की दृष्टि से जब भारत सरकार के परमाणु ऊर्जा आयोग ने सन् 1949 में अपने परमाणु खनिज प्रभाग की स्थापना की तो डा0 वाडिया इसके प्रथम निदेशक बने। वे इस यूनिट के शीर्षस्थ पद पर मृत्युपर्यान्त 15 जून, 1969 तक विराजमान रहे।
हिमालय के अध्ययन के प्रति वाडिया जी का अथाह प्रेम तथा समर्पण था। यह उनकी पहल तथा प्रयासों का ही नतीजा था कि सन् 1968 में हिमालय भूविज्ञान संस्थाान की स्थापना हुई। उनकी स्मृति में संस्थान का पुनःनामकरण 'वाडिया हिमालय भूविज्ञान संस्थान' किया गया। राष्टीय भूभौतिकी अनुसंधान संस्थान, हैदराबाद तथा राष्टीय महासगर विज्ञान संस्थान, पणजी, गोआ की स्थापना उनके ही प्रयासों का फल थी।
सन् 1934 में उन्हें, रॉयल जियोग्राफिकल सोसायटी के बैक एवार्ड से तथा सन् 1943 में लंदन जियोलोजिकल सोसायटी के 'लाॅयल मैडल' से सम्मानित किया गया।
बाद में वे, 1945-46 के दौरान, भारतीय राष्ट्रीय विज्ञान संस्थान (अब भारतीय राष्टीय विज्ञान अकादमी) के, माइनिंग जियोलोजिकल एंड मैटालर्जिकल इंस्टीट्यूट ऑफ इंडिया (1950), दि जियोलोजिकल एंड मैटालर्जिकल सोसायटी ऑफ जियोलोजिकल सोसायटी ऑफ इंडिया, इंडियन सोसायटी आॅफ इंडिया, इंडियन इंजीनियरिंग जियोलोजी, जियोग्राफर्स एसोसिएशन ऑफ इंडिया के अध्यक्ष रहे तथा वे जियोलोजिकल सोसायटी ऑफ अमेरिका के अवैतनिक संवाददाता भी थे।
इस अवधि के दौरान उन्होंने वैज्ञानिक एवं औद्योगिक अनुसंधान परिषद सहित कई वैज्ञानिक संस्थानों की अनुसंधान सलाहकार समितियों की भी अध्यक्षता की। सन् 1957 में वे राॅयल सोसायटी ऑफ लंदन के फेलो चुने गए। यह एक ऐसा विशिष्ट सम्मान है जो अब तक अन्य किसी भारतीय भूवैज्ञानिक को प्रदान नहीं किया गया है। उनके कैरियर का शीर्ष सम्मान, उन्हें भूविज्ञान के प्रोफेसर के रूप में मिला। उन्होंने दिसम्बर, 1964 में नई दिल्ली में आयोजित हुई २२वीं अन्तर्राष्टीय भूवैज्ञानिक कांग्रेस की अध्यक्षता की।
भारत सरकार ने उन्हें पद्मभूषण के सम्मान से अलंकृत किया। डा0 वाडिया ने विभिन्न शीर्षकों पर लगभग एक सौ मौलिक शोध लेख व मोनोग्राफ लिखे तथा भारतीय भूवैज्ञानिक सर्वेक्षण के रिकार्डों तथा संस्मरणों का लेखन किया।
चीलर
चीलर (body louse या Pediculus humanus humanus, कभी-कभी Pediculus humanus corporis कहते हैं) जूँ के जैसा एक वाह्य परजीवी कीट है जो कपड़ों (की सिलाई आदि में) में छिपकर रहता है मानव शरीर से रक्त चूसता है। यह सफेद रंग का होता है। हिन्दी में इसे 'चिल्लड़' या 'चिल्लर' भी कहते हैं। चीलर के जीनोम का अनुक्रम (सेक्वेंस) २०१० में विश्लेषित एवं प्रकाशित किया गया था। प्रायः गन्दगी एवं त्वचा की सुरक्षा न करने के कारण यह मानव शरीर में प्रवेश कर जाता है। चिल्लर बहुत तेजी से मानव शरीर में बढ़ते हैं।
डेनियल मोर्गन
डेनियल मोर्गन (4Denial Morgan) एक क्रिकेट खिलाड़ी है जो बरमूडा क्रिकेट टीम के लिए खेलते हैं। इन्होंने अपने एक दिवसीय अंतर्राष्ट्रीय क्रिकेट कैरियर की शुरुआत २००६ में की थी। इन्होंने २००६ तक कुल २ मैच खेले जिसमें मात्र २ रन बनाए।
रानी दुर्गावती विश्वविद्यालय, जबलपुर
रानी दुर्गावती विश्वविद्यालय, जिसे जबलपुर विश्वविद्यालय के नाम से भी जाना जाता है, जबलपुर, मध्य प्रदेश, भारत में एक सरकारी विश्वविद्यालय है। इसका नाम रानी रानी दुर्गावती के नाम पर रखा गया था।। कैम्पस का प्रशासनिक भवन, उद्यान, विश्वविद्यालय का ग्राउंड जहाँ बॉलीबाल, क्रिकेट तथा अन्य खेलों के लिए मशहूर है वही विश्वविद्यालय का प्रकृति का नजारा बेहद सुंदर है विश्वविद्यालय का विधि विभाग कानूनी शिक्षा के लिए अलग से संस्थान है। विश्वविद्यालय के मुख्य भवन में रानीदुर्गावती की प्रतिमा महिलाशक्ति का प्रतीक है। सन १९८३ में मध्य प्रदेश सरकार ने जबलपुर विश्वविद्यालय का नाम बदलकर रानी दुर्गावती विश्वविद्यालय कर दिया।
इतिहास
विश्वविद्यालय का गठन और स्थापना 12 जून 1956 को जबलपुर विश्वविद्यालय अधिनियम, 1956 (1956 का अधिनियम संख्या 22) के तहत, जबलपुर राजस्व जिले के क्षेत्रीय अधिकार वाले क्षेत्र पर हुई थी। यह 1961 में सरस्वती विहार, पचपेड़ी, जबलपुर में अपने वर्तमान स्थान पर स्थानांतरित हो गया।
7 जून 1983 को अधिनियम 1983 के 23 नंबर के तहत विश्वविद्यालय का नाम बदलकर, गढ़ मंडला की प्रसिद्ध शूरवीर गोंड रानी के सम्मान में रानी दुर्गावती विश्व विद्यालय रखा गया। इसका पुनर्गठन एम.पी. १९७३ विश्वविद्यालय अधिनियम के तहत कर इसके अधिकार क्षेत्र में जबलपुर, मंडला, सिवनी, बालाघाट और नरसिंहपुर, कटनी, डिंडोरी, छिंदवाड़ा आदि भी शामिल कर दिया गया।
कैंपस
विश्वविद्यालय परिसर 99.63 एकड़ (403,200 मी2) प्राकृतिक सौंदर्य और पर्यावरण के अनुकूल परिवेश में फैला हुआ है। यहाँ एक प्रशासनिक ब्लॉक, लॉ डिपार्टमेंट, कला संकाय भवन, भौतिकी, रसायन विज्ञान, गणित, योगा, मैनेजमेंट, जैव विज्ञान, प्रणाली विज्ञान और शारीरिक शिक्षा विभागों के शिक्षण और अनुसंधान भवन आदि स्थित है। इसमें एक केंद्रीय पुस्तकालय, कंप्यूटर सेंटर, यूएसआईसी, प्रबंधन संस्थान विश्वविद्यालय, और अन्य सुविधाएं जैसे लड़को और लडिकियों के हॉस्टल, यूनिवर्सिटी हेल्थ सेंटर, यूनिवर्सिटी गेस्ट हाउस, कैंटीन और आवासीय क्वार्टर बने हुए हैं। कैंपस में पोस्ट ऑफिस, बैंक और प्रिंटिंग प्रेस जैसी अन्य सुविधाएं भी हैं। इसलिए, यह कहना संभव है कि विश्वविद्यालय परिसर जबलपुर शहर के भीतर खुद में एक शहर है।
यूजीसी-अकादमिक स्टाफ कॉलेज (डॉ. शंकर दयाल शर्मा भवन) देश में सर्वश्रेष्ठ में से एक है। इसने अब तक 73 अभिविन्यास कार्यक्रम और 195 रिफ्रेशर पाठ्यक्रम संचालित किए हैं। इन पाठ्यक्रमों से 7600 से अधिक शिक्षक लाभान्वित हुए हैं।
संबद्ध संस्थान
निम्न उल्लेखनीय संस्थान जो विश्वविद्यालय मे शामिल हैं:
वालेरी लेवोनेव्स्किय
वालेरी स्तानिस्लावोविच लेवोनेव्स्किय (Вале́рий Станисла́вович Левоне́вский, Валеры Станіслававіч Леванеўскі) बेलारूसी सामाजिक कार्यकरता, राजनितिज्ञ और विगत राजनितिक बंदी हैं। एमनेस्टी इण्टरनेशनल ने इन्हे "अंतरात्मा का बंदी" स्विकृत किया है। ।
प्रारंभिक जीवन
वालेरी का जन्म अगस्त 15, 1963, को ग्रोडनो नगर में एक बड़े परिवार में हुआ था।
व्यावसायिक जीवन
वर्ष 1996 से यह बेलारूस गणराज्य के उद्यमियों की हड़ताल की समिति के नेता है। साल 2001 में यह बेलारूस के राष्ट्रपति के पद के उम्मीदवार के रूप में खड़े हुए थे।
2004-2006 – बेलारूस गणराज्य की दंड-विधि संहिता के 368 अनुच्छेद के 2 भाग के अनुसार (बेलारूस गणराज्य के राष्ट्रपति का अपमान) जेल काटा रहा संपत्ति की जब्ती के साथ।
महमूद द्वितीय
महमूद द्वितीय (محمود ثانى माहमुत-उ सानी, محمود عدلى माह्मुत-उ आदल; İkinci Mahmut; 20 जुलाई 1785 – 1 जुलाई 1839) उस्मानी साम्राज्य के 30वें सुल्तान थे, 1808 से 1839 में उनकी मौत तक उनका शासनकाल रहा।
सलीम मुकद्दम
सलीम मुकद्दम (Saleem Mukaddem) एक क्रिकेट खिलाड़ी है जो बरमूडा क्रिकेट टीम के लिए खेलते हैं। इन्होंने अपने एक दिवसीय अंतर्राष्ट्रीय क्रिकेट कैरियर की शुरुआत २००६ में की थी। इन्होंने २००६ से २००९ तक कुल २० मैच खेले जिसमें ३३१ रन बनाए।
झालदा
झालदा (Jhalda) भारत के पश्चिम बंगाल राज्य के पुरुलिया ज़िले में स्थित एक नगर है।
विवरण
झालदा पुरुलिया ज़िले का प्रसिद्ध व्यापारिक केंद्र है। यहाँ पर बर्तन का व्यापार अधिक होता है। राँची से पुरुलिया जानेवाली बसें झालदा होकर जाती हैं।
ओनसारी घरती मागर
ओनसरी घर्ती मगर लोकतान्त्रिक देश नेपाल की संसद के लिए प्रथम महिला स्पीकर बनीं। यह 16 अक्टूबर 2015 को नेपाली संसद की स्पीकर के पद पर निर्विरोध निर्वाचित हुईं।
महिला स्पीकर
नेपाल के इतिहास में सर्व प्रथम घरती मगर नेपाली संसद के लिए महिला स्पीकर निर्वाचित हुईं। इस पद पर घरती मगर निर्विरोध निर्वाचित हुईं।
राजनीतिक जीवन
यह नेपाली संसद की डिप्टी स्पीकर थीं। झलनाथ खलल के मंत्रिमंडल में यह युवा एवं स्पोर्ट्स मंत्री थीं।
व्यक्तिगत जीवन
इनका विवाह बर्ष मन पूण के साथ हुआ था। बर्ष मन पूण यूं पी सी एन (मार्क्सवादी ) सेकेटरी हैं।
धर्मपाल गुलाटी
धर्मपाल गुलाटी भारत के एक उद्यमी तथा समाजसेवी थे। एम डी एच (महाशिया दी हट्टी) मसाले उनके ही उत्पाद हैं। इनका जन्म सियालकोट, वर्तमान में अब पाकिस्तान में,हुआ था। भारत-पाकिस्तान बटवारे के बाद भारत आकर इन्होंने दिल्ली के करोल बाग से अपना व्यापार प्रारंभ किया। अब यह भारत की एक जानी मानी मसाला कंपनी एम डी एच को चलाते हैं। इनको पदम भूषण पुरस्कार से भी सम्मानित किया जा चुका है।
प्रारम्भिक जीवन
धर्मपाल गुलाटी का जन्म 27 मार्च 1923 को पाकिस्तान के सियालकोट में हुआ था। उनके पिता महाशाय चिन्नीलाल की कस्बे में एक मसाले की दुकान थी जिसका नाम महाशियान दी हट्टी था। जिसे देगी मवाले के नाम से भी जाना जाता था। सन 1933 में, 10 साल की उम्र में, उन्होंने स्कूल की पढाई छोड़ दी और अपने मसाले के कारोबार में अपने पिता की मदद करने के लिए शामिल हो।
निधन
गुलाटी जी का 03 दिसम्बर 2020 को हृदय गति रुक जाने के कारण निधन हो गया।
जबलपुर उच्च न्यायालय
जबलपुर उच्च न्यायालय मध्य प्रदेश का उच्च न्यायालय है। यह १९५६ में स्थापित हुआ था। इसकी डिजाइन ' लार्ड इरविन ' द्वारा की गई थी। 1935 से 1956 तक नागपुर में स्थित था। इसकी 2 खंडपीठ इंदौर तथा ग्वालियर में स्थित है। प्रस्तावित खंडपीठ भोपाल है
गामा ऍरिडानी तारा
गामा ऍरिडानी (Gamma Eridani) या ज़ौराक (Zaurak), जिसका बायर नाम γ ऍरिडानी (γ Eridani, γ Eri) है, स्रोतास्विनी तारामंडल में स्थित एक परिवर्ती तारा है। यह हमारे सौर मंडल से लगभग 203 प्रकाशवर्ष दूर है और पृथ्वी से देखे जाने पर 2.9 का सापेक्ष कांतिमान रखता है। गामा ऍरिडानी एक विकसित लाल दानव तारा है।
थ्यूसीदाइदीज
थ्यूसीदाइदीज ( Thucydides ; ४६० ईसापूर्व - ४०० ईसापूर्व ) एथेंस (यूनान का इतिहासकार, राजनैतिक दार्शनिक और सेनानायक था। पेलोपोनेशियाई युद्ध (Peloponnesian War ) में उसने भाग लिया। किंतु बाद में उसे स्वेदश छोड़ना पड़ा। लगभग २० वर्षों तक वह निर्वासित रहा। इसी काल में उसने 'पेलोपोनेशियाई युद्ध का इतिहास' नामक ग्रंथ ८ भागों में लिखा। यह स्पार्टा और एथेंस के बीच हुए युद्ध पर अत्यंत प्रामाणिक और सजीव वर्णानात्मक ग्रंथ है। इसी एक ग्रंथ ने थ्यूसीदाइदीज़ को चोटी के इतिहासकारों की कोटि में स्थान प्रदान किया। शैली में घटनाओं का सूक्ष्म विश्लेषण और अर्थगौरव थ्यूसीदाइदीज़ की विशेषताएँ हैं। चरित्रचित्रण में सजीवता और घटनाओं में कार्यकारण क्रम तथा इतिहास की अंतर्धारा के विश्लेषण में थ्यूसीदाइदीज़ अद्वितीय है। बेकर (बर्लिन १८२१; ३ भाग), क्लैसेन (बर्लिन १८६२-१८७८; ८ भाग), पोपो (१८२१-१८३८), और स्टाल (१८७३-१८७४) ने थ्यूसीदाइदीज़ की लिखित सामग्री का संपादन किया और डेल तथा बेंजामिन ने उसके अग्रेंजी अनुवाद प्रकाशित किए।
अब्दुल मजीद प्रथम
अब्दुल मजीद प्रथम (عبد المجيد اول अब्दुलमेजित-इ एव्वेल; 23/25 अप्रैल 1823 - 25 जून 1861) उस्मानी साम्राज्य के 31वें सुल्तान थे और उन्हें 2 जुलाई 1839 को तख़्तनशीन हुए। उनके दौर में साम्राज्य के विभिन्न प्रदेशों में राष्ट्रवादी आंदोलनों का उद्भव हुआ। अब्दुल मजीद उस्मानवाद के हामी थे और उन्होंने साम्राज्य में राष्ट्रवादी आंदोलनों को दबाने की कोशिश की। नए क़ानूनों और सुधारों के साथ उन्होंने ग़ैर-तुर्कों और ग़ैर-मुसलमानों को उस्मानी समाज में सम्मिलित करने का प्रयत्न किया लेकिन वे नाकाम हुए। उन्होंने संयुक्त बादशाही और फ़्रांस जैसे पश्चिमी यूरोपीय शक्तियों के साथ संधि की थी और इनके साथ उस्मानियों ने क्रीमिया युद्ध में रूस का सामना किया। 30 मार्च 1856 के पैरिस समझौते में उस्मानिया आधिकारिक तौर पर यूरोपीय राष्ट्रों के परिवार का सदस्य बना। अब्दुल मजीद की सबसे बड़ी उपलब्धि यह थी कि उन्होंने तंज़ीमात (पुनर्निर्माण) के सुधार लागू करने में सफल हुए और इसकी वजह से 1839 में प्रभावी तौर पर उस्मानिया का आधुनिकीकरण शुरू हुआ।
रामचन्द्र चन्द्रिका
रामचंद्रिका के नाम से विख्यात रामचंद्र चंद्रिका (रचनाकाल सन् १६०१ ई०) हिन्दी साहित्य के रीतिकाल के आरंभ के सुप्रसिद्ध कवि केशवदास रचित महाकाव्य है। उनचालीस प्रकाशों (सर्गों) में विभाजित इस महाकाव्य में कुल १७१७ छंद हैं। इसमें सुविदित भगवान राम की कथा ही वर्णित है, फिर भी यह अन्य रामायणों की तरह भक्तिप्रधान ग्रन्थ न होकर काव्य ग्रन्थ ही है।
सामान्य-परिचय एवं प्रमुख प्रकाशित संस्करण
'रामचंद्र चंद्रिका' केशवदास की सुप्रसिद्ध कृति है जो सामान्यतः 'रामचंद्रिका' कहलाती है। इसके रचनाकाल का स्पष्ट उल्लेख स्वयं कवि ने ग्रन्थारम्भ में किया है- सोरह सै अट्ठावने कातिक सुदि बुधवार। रामचन्द्र की चन्द्रिका तब लीन्हों अवतार।। इस प्रकार इसका रचनाकाल १६०१ ई० (सं० १६५८) है। इसके मूल पाठ का संस्करण लिथो छपाई में कन्हैयालाल राधेलाल, लखनऊ के द्वारा प्रकाशित हुआ था। इसकी जानकी प्रसाद कृत टीका वेंकटेश्वर प्रेस, मुंबई से सन १९०७ ई० में और नवलकिशोर प्रेस, लखनऊ से सन् १९१५ ई० में प्रकाशित हुई। लाला भगवानदीन की आधुनिक ढंग की हिन्दी टीका 'रामचंद्रिका' की सर्वाधिक प्रसिद्ध टीका रही है। दीन जी की टीकासहित 'रामचंद्र चंद्रिका' का पूर्वार्ध साहित्य सेवासदन, बनारस से तथा उत्तरार्ध साहित्य भूषण कार्यालय, बनारस से १९२३ ई० में प्रकाशित हुआ। लालाजी की टीका की पुनरावृत्तियाँ सन् १९२९ ई० से रामनारायण लाल बुकसेलर, प्रयाग द्वारा प्रकाशित होने लगीं। इसके मूल पाठ का एक प्रामाणिक संस्करण आचार्य विश्वनाथ प्रसाद मिश्र के संपादन में 'केशव-ग्रंथावली, भाग-2' के रूप में हिंदुस्तानी एकेडमी, इलाहाबाद से भी प्रकाशित हो चुका है।
रचनात्मक स्वरूप
'रामचंद्र चंद्रिका' ३९ प्रकाशों में कथा सूची सहित १७१७ छंदों में पूरा हुआ है। इन्ही कारणों की वजह से रामस्वरूप चतुर्वेदी जी ने इसे छन्दों का अजायब घर तक कह दिया है। आचार्य विश्वनाथ प्रसाद मिश्र के अनुसार यद्यपि इस में सुप्रसिद्ध रामकथा वर्णित है तथापि यह काव्य का ग्रंथ है, भक्ति का नहीं। केशव 'निंबार्क संप्रदाय' में दीक्षित होने के नाते राधा कृष्ण के उपासक थे, राम के नहीं। यद्यपि रामचंद्रिका रामकथा संबंधी महाकाव्य है फिर भी इस में वर्णित कथा वाल्मीकीय रामायण और रामचरितमानस से भिन्नता रखती है। हालाँकि कवि के उल्लेख के अनुसार इस महाकाव्य को रचने की प्रेरणा उन्हें आदिकवि वाल्मीकि से ही मिली। उन्होंने लिखा है कि
वाल्मीकि मुनि स्वप्न में, दीन्हों दर्शन चारु। केशव तिनसों यों कह्यो क्यों पाऊँ सुख सारु।। मुनि पति यह उपदेश दै, जब ही भये अदृष्ट। केशवदास तहीं  कर्यो  रामचन्द्र  जू  इस्ट।।
इस के पूर्वार्ध की कथा वाल्मीकीय रामायण से कुछ-कुछ साम्य भी रखता है किंतु उत्तरार्ध में कवि की निजी उद्भावना एवं व्यवस्था ही प्रमुख है। इस काव्य के माध्यम से कवि का पांडित्य प्रदर्शित हुआ है। संवाद-योजना, अलंकार-योजना, छंद-योजना की दृष्टि से यह काव्य कवि के आचार्यत्व के कौशल को ही प्रस्तुत करता है। इसमें कवि ने सुसंबद्ध कथात्मक परंपरा को तोड़ दिया है। वस्तुतः उन्होंने इस ग्रंथ-रचना में प्रत्यक्ष सहयोग संस्कृत के 'प्रसन्नराघव', 'हनुमन्नाटक' आदि ग्रंथों से लिया है। 'कादम्बरी' का भी स्पष्ट प्रभाव है। नाटकों का आधार लेने से और कथा भाग छोड़ देने से संवाद के वक्ताओं के नाम इन्हें पद्य से पृथक रखने पड़े हैं। संवाद-योजना नाटकीय ढंग से की गयी है, इसलिए दृश्य काव्य के रूप में इसका उपयोग विशेष सरलता से हो सकता है। केशव के इस काव्यग्रंथ में भक्ति की प्रधानता न होते हुए भी राम को अवतारी माना गया है तथा अनेक स्थलों पर उनसे उपदेश दिलाया गया है। परिणामस्वरुप उपदेशात्मक अंश काफी हो गये हैं और काव्यत्व को क्षति पहुँची है।
केशव को रीतिकाल का युगनिर्माता साहित्यकार तथा हिन्दी का प्रथम आचार्य कवि माना गया है। इस दृष्टि से रामचंद्रिका में भी आचार्यत्व की प्रबलता स्पष्ट दिखती है। शैली की दृष्टि से इसमें विविध प्रकार के छंदों के उदाहरण प्रस्तुत करने की प्रवृत्ति दिखाई पड़ती है। ऐसा जान पड़ता है कि कवि किसी को पिंगल की पद्धति सिखा रहे हों। रामचंद्रिका की भाषा संस्कृतप्रधान ब्रजभाषा है। संस्कृत शब्दों के अत्यधिक प्रयोग तथा अलंकार के चमत्कार के चक्कर में पड़ जाने से रचना बोझिल और क्लिष्ट हो गयी है। इस ग्रन्थ में कवि की सहृदयता से कहीं अधिक पाण्डित्य का प्रदर्शन प्रबल है। आचार्य विश्वनाथ प्रसाद मिश्र के शब्दों में निःसंदेह यह केशव के महान पाण्डित्य एवं आचार्यत्व को पूर्ण रूप से अभिव्यक्त करती है। प्राचीन हिन्दी साहित्य का मर्मज्ञ होने के लिए रामचंद्र चंद्रिका का अध्ययन निर्विवाद रुप से अनिवार्य है। हिन्दी साहित्य में इसका महत्त्वपूर्ण स्थान है। इसके कटु आलोचक भी इसके पठन-पाठन पर बल देते आये हैं।
सलीम तृतीय
सलीम तृतीय (उस्मानी तुर्कीयाई: سليم ثالث सेलिम-इ सालिस ) (24 दिसम्बर 1761 – 28 जुलाई 1808) 1789 से 1807 तक उस्मानी साम्राज्य के सुल्तान रहे। अपने सुधारवादी नीतियों की वजह से यनीचरियों ने उन्हें बंदी बना लिया और अंत में उनकी हुकूमत को तख़्तापलट किया गया था। बाद में यनीचरियों ने उनके चचेरे भाई मुस्तफ़ा चतुर्थ को तख़्त पर बिठा दिया। अनजान हत्यारों द्वारा सलीम की हत्या की गई थी।
जीवनी
सलीम तृतीय मुस्तफ़ा तृतीय और महरशाह सुल्तान के बेटे थे। उनकी माँ जॉर्जिया में पैदा हुई और वालिदा सुल्तान के ओहदे संभालती हुई वे हुकूमती शालाओं के सुधार आंदोलन में शामिल थीं। सलीम तृतीय के पिता सुल्तान मुस्तफ़ा तृतीय बहुत शिक्षित थे और उनका मानना था कि साम्राज्य में सुधार आंदोलन चलाना निहायत ज़रूरी थी। शिक्षित और क़ाबिल सिपाहियों के साथ उन्होंने एक ताक़तवर सेना बनाने की कोशिश की। उन्होंने सेना पर ज़ोर दिया क्योंकि उनका डर था कि रूसी साम्राज्य की ओर से उस्मानिया पर आक्रमण हो जाएगा। रूसियों और उस्मानियों के 1774 युद्ध के दौरान दिल के दौरे की वजह से उनकी मौत हुई। सुल्तान मुस्तफ़ा जानते थे कि सेना में सुधार लाने की निहायत ज़रूरत थी। उन्होंने नई सैन्य विधियाँ क़ायम की और उन्होंने नई समुद्री और तोपख़ाने अकादमियों की स्थापना की।
सुल्तान मुस्तफ़ा पर रहस्यवाद का गहरा असर रहा। उनके भविष्यवक्तों के मुताबिक़ उनके बेटे सलीम जहान पर फ़तेह करेंगे और इसकी ख़ुशी में उन्होंने सात दिनों की शानदार दावत का इंतज़ाम किया। राजमहल में ही सलीम की शिक्षा हुई। सुल्तन मुस्तफ़ा ने सलीम को अपने वलीअहद के तौर पर नियुक्त किया लेकिन मुस्तफ़ा की मौत के बाद सलीम के चाचा अब्दुल हमीद प्रथम तख़्त पर बिठाया गया था।
अब्दुल हमीद की मौत के बाद 7 अप्रैल 1789 को, 27 सालों से कम सालों की उम्र में सलीम तख़्त पर आसीन हुए। सलीम तृतीय साहित्य और सुलेखन के प्रेमी थे। उन्होंने कई कविताएँ रची, ख़ासकर क्रीमिया पर रूस की फ़तेह के बारे में। वे एक कवि थे और ललित कलाओं के शौक़ीन थे। सुल्तान सलीम तृतीय एक आधुनिकतावादी और सुधारवादी शासक थे।
मृत्युकालिक कथन
साक्ष्य विधि (law of evidence) के सन्दर्भ में, मृत्यु के पहले किसी व्यक्ति द्वारा कहे गये अन्तिम बातों को मृत्युकालिक कथन (dying declaration) कहते हैं। मृत्युकालिक कथन वह शब्दप्रमाण (साक्ष्य) है जो कुछ प्रकार के मामलों में साक्ष्य के रूप में स्वीकार किया जा सकता है, जबकि किसी अन्य समय कहे गये ऐसे ही शब्दों को 'सुनी-सुनाई बात' कह कर साक्ष्य के रूप में अस्वीकार कर दिया जाता है।
हस्तलेखानुमिति
हस्तलेखविज्ञान के साथ-साथ एक और कला भी विकसित हो रही है जिसे अंग्रेजी में ग्रेफॉलॉजी (Graphology) कहते हैं और हिंदी में 'हस्तलेखानुमिति' कह सकते हैं। इसके अनुसार किसी व्यक्ति के लेख को देखकर उसके स्वभाव आदि का नहीं अपितु उसके भविष्य का भी अनुमान किया जा सकता है। यह भी कहा जाता है कि जिस व्यक्ति का लेख दाहिनी ओर झुका होता है वह भावुक होता है और जिसका बाईं ओर झुका होता है वह बुद्धि के नियंत्रण में चलनेवाला होता है। लिखने में जिसकी पंक्ति ऊपर को चढ़ती चली जाती है वह आशावादी होता है और जिसकी पंक्ति नीचे की ओर उतरती चली जाती है वह निराशावादी होता है। यद्यपि इस प्रकार के अनुमान बहुधा सत्य निकलते हैं तथापि इनका कोई वैज्ञानिक आधार नहीं होता और हम यही कह सकते हैं कि यह कला अभी तक विज्ञान का स्तर प्राप्त नहीं कर पाई है।
अब्दुल अज़ीज़ (उस्मानी साम्राज्य)
उनका जन्म 8 फ़रवरी 1830 को अय्यूब महल, क़ुस्तुंतुनिया (आजकल का इस्तांबुल), में हुआ था, उनकी शिक्षा उस्मानी व्यवस्था के अनुसार हुई लेकिन इसके बावजूद वे पश्चिमी सिक्षा की प्रगतिशील व्यवस्था में रुचि रखते थे। वे पहले सुल्तान थे जिन्होंने पश्चिमी यूरोप का दौरा किया, उन्होंने कई अहमतरीन यूरोपीय राजधानियों (पेरिस, लंदन, वियना, इत्यादि) का दौरा किया।
रीजनल 4-दिन टूर्नामेंट
रीजनल चार दिवसीय प्रतियोगिता, पूर्व में भी जाना जाता है के रूप में शैल शील्ड और करीब बियर कप, वेस्ट इंडीज में प्रथम श्रेणी क्रिकेट प्रतियोगिता है, यह वेस्ट इंडीज क्रिकेट बोर्ड द्वारा किया जाता है। 2013-2014 के मौसम में टूर्नामेंट के विजेता डब्ल्यूआईसीबी के अध्यक्ष ट्रॉफी से सम्मानित किया गया, जबकि पीटकर प्रतियोगिता के विजेताओं जॉर्ज हेडली / एवर्टन वीक्स ट्राफी से सम्मानित किया गया। पिछले कुछ सत्रों में टूर्नामेंट के विजेताओं को हेडली / वीक्स ट्राफी से सम्मानित किया गया।
प्रतियोगिता अवसर पर सात कैरेबियन टीमों के बीच लड़ा जाता है और अन्य देशों से पक्षों दौरा। कैरेबियन टीमों, बारबाडोस, गुयाना, जमैका और त्रिनिदाद और टोबैगो के चार, अलग-अलग देशों से आते हैं, जबकि दो टीमों, लीवार्ड द्वीप समूह और विंडवार्ड द्वीप है, जो पहले संयुक्त द्वीप समूह के रूप में एक साथ प्रतिस्पर्धा, कई देशों और क्षेत्रों से प्रत्येक रहे हैं। 2007-08 सत्र संयुक्त परिसरों और कॉलेजों क्रिकेट टीम (सीसीसी क्रिकेट टीम) के बाद से प्रतियोगिता में शामिल किया गया है, लेकिन जुलाई 2014 में, यह डब्ल्यूआईसीबी ने घोषणा की थी कि सीसीसी क्रिकेट टीम के आगामी 2014- से बाहर रखा जाना था परिवर्तन की एक श्रृंखला के भाग के रूप में 15 क्षेत्रीय चार दिवसीय प्रतियोगिता मार्च 2014 में रिचर्ड प्यबुस, क्रिकेट के डब्ल्यूआईसीबी के निदेशक द्वारा प्रस्तुत एक रिपोर्ट में की गई सिफारिशों के आधार पर अपनाया।
टूर्नामेंट की वर्तमान संरचना एक राउंड रोबिन लीग प्रणाली सेमीफाइनल और एक फाइनल के बाद है। अतीत में कोई नॉकआउट चरण वहाँ गया था और यह संभव था विजेताओं को ट्रॉफी साझा करने के लिए। बारबाडोस, मौजूदा चैंपियन, सबसे खिताब, बीस (और एक शेयर) के साथ, जबकि जमैका सबसे लगातार खिताब (पांच) जीत लिया है जीत लिया है।
प्रतिस्पर्धा टीमें
निम्नलिखित टीमों 2007-08 सत्र के बाद से हर टूर्नामेंट में हिस्सा लिया है:
निम्नलिखित टीमें भी प्रतियोगिता में दिखावे बना दिया है:
मूल
प्रथम श्रेणी क्रिकेट 1865 के बाद से वेस्टइंडीज में खेला गया है, जब बारबाडोस डेमेरारा हरा पर ब्रिजटाउन (अब क्या गुयाना है)। मैचेस, 1860, 1870 और 1880 के दशक में रहकर खेले थे डेमेरारा केंद्र होने के साथ - जमैका 1895 तक प्रथम श्रेणी के खेल खेलने नहीं दिया है, जबकि पहले वी बारबाडोस त्रिनिदाद मैच 1891 में जगह ले ली। क्योंकि इसमें शामिल दूरी और यात्रा की लागत से, वहाँ इंटर-औपनिवेशिक टूर्नामेंट, जो 1891 में शुरू हुआ था और जब तक यह अंततः 1939 सभी तीन टीमों, बारबाडोस, ब्रिटिश गयाना में बंद किया गया था 28 किश्तों था में केवल तीन टीमों थे (अब गुयाना) और त्रिनिदाद अधिक से अधिक पांच बार जीता। जमैका प्रथम श्रेणी का दर्जा दिया था, लेकिन (अपने पहले 30 साल में 22) खेला कुछ खेल है, हालांकि वे आम तौर पर इंग्लैंड से दौरा टीमों खेला जाता है, और जब वेस्टइंडीज मिला टेस्ट 1928 में स्थिति यह है कि राशि में वृद्धि हुई साथ ही जमैका के द्वारा खेला खेल की।
द्वितीय विश्व युद्ध के वर्षों में, वहाँ कोई आधिकारिक इंटर-औपनिवेशिक टूर्नामेंट था, लेकिन मैच अभी भी तीन टीमों ने इसके लिए प्रतिस्पर्धा था के बीच खेला गया था, और इस युद्ध के बाद जारी रखा - लेकिन अब के साथ। 1956 में, ब्रिटिश गयाना एक चार टीम नाक आउट टूर्नामेंट की मेजबानी की है, और यह पांच साल बाद, लेकिन अब संयुक्त द्वीप समूह में शामिल होने के साथ दोहराया गया था। विज्डन क्रिकेटर्स अल्मनाक या क्रिकइन्फो) बारबाडोस, ब्रिटिश गयाना, जमैका और त्रिनिदाद एक लीग, जो ब्रिटिश गयाना जीता में प्रतिस्पर्धा के साथ 1964 में आयोजित किया गया था,।
प्रतियोगिता के इतिहास
नियमित रूप से प्रतियोगिता 1965-66, शैल शील्ड (बाद प्रायोजकों रॉयल डच शेल) के नाम में शुरू हुआ और पांच टीमों कि 1961 नाकआउट लड़ा था एक राउंड रोबिन लीग में हिस्सा, दो घरेलू मैचों और दो मैचों के साथ दूर प्रत्येक टीम के लिए। इस प्रारूप और नाम 1981-82 तक बने रहे जब संयुक्त द्वीप वेस्टइंडीज क्रिकेट बोर्ड से अलग हो गए थे, लेकिन वह सिर्फ मतलब है कि मौसम के पांच मैचों में एक टीम को लेंगथेनेड गया था। बारबाडोस जल्दी टूर्नामेंट के सबसे अधिक है, 1965-66 से 1979-80 के लिए, इससे पहले संयुक्त द्वीप समूह चार उपविजेता पूर्ववर्ती छह मौसमों में स्पॉट के बाद 1980-81 में अपना पहला खिताब जीता एक संभव 14 में से नौ खिताब के साथ - बनने पांच टीमों के पिछले एक खिताब जीतने के लिए।
वहाँ अब दो राउंड रोबिन समूहों, भूगोल द्वारा निर्धारित किया गया है, एक राउंड रोबिन लीग के बजाय - बारबाडोस पहले टूर्नामेंट 1986-87 के सत्र में सीमित था तीन और खिताब जीता। लीग के अगले सत्र के लिए वापस आ गया था, हालांकि, (बियर ब्रांड लाल पट्टी से) लाल धारी कप के लिए नाम दिया। लीवार्ड द्वीप 1989-90 में अपना पहला खिताब जीता, लीग में पांच मैचों में जीत है, लेकिन बारबाडोस के बाद मौसम के लिए शीर्ष पर वापस आ रहे थे। कोई टीम, अगले चौदह मौसमों के लिए एक पंक्ति में दो सत्रों के लिए जीतने में कामयाब रहे, हालांकि लीवार्ड द्वीप समूह और बारबाडोस 1993-94 और 1998-99 के बीच छह सत्रों के लिए ट्राफी विमर्श किया। डब्ल्यूआईसीबी इन सत्रों में प्रारूप के साथ प्रयोग - 1995-96 देखा एक फाइनल मैच खेला जा रहा है, जबकि 1996-97 में एक होम और दूर राउंड रोबिन प्रारूप (कुल इसलिए दस मैचों में) था। बाद मौसम, लाल धारी प्रायोजक के रूप में वापस लेने, और टूर्नामेंट प्रेसिडेंट्स कप नाम दिया है - और नीचे पांच मैचों में एक टीम को एक बार फिर से काट दिया। 1998-99 के लिए, शीतल पेय बुस्टा में आया के रूप में टूर्नामेंट गाया कप बन गया, और इस टूर्नामेंट में अब एक सेमीफाइनल और एक अंतिम राउंड रोबिन के बाद संलग्न मिला है।
बारबाडोस और जमैका 2000 के दशक का प्रभुत्व है, के रूप में वे सहस्राब्दी के पहले छह खिताब साझा किया है - बारबाडोस पहली टीम बनने के लिए अपने खिताब की रक्षा करने के बाद 1989 में जमैका और कुल में चौदह सहस्राब्दी के पंद्रह खिताब से बाहर साझा किया है यह किया है (छोड़कर प्रथम श्रेणी पीटकर खिताब)। 2000 के दशक में भी इंग्लैंड ए, बांग्लादेश ए, भारत ए और केन्या सभी प्रतिस्पर्धा (कालानुक्रमिक क्रम में, एक टीम हर मौसम) के रूप में अन्य देशों की टीमों, एक विश्वविद्यालय वेस्टइंडीज बी के रूप में जाना जाता है 2002 में कैरिब पक्ष के साथ-साथ शामिल करने के प्रयास को देखा शराब की भठ्ठी, शीर्षक प्रायोजक बन गया है और प्रतियोगिता के प्रायोजन कैरिब 2008/09 में समाप्त हो गया जब तक अगले छह साल के लिए करीब बीयर कप के रूप में जाना जाता था। सेमीफाइनल 2004-05 के लिए हटा दिया गया है के रूप में वेस्टइंडीज बी टीम थी और टूर्नामेंट में छह टीमों की लीग में लौट आए - घर के साथ इस बार और दूर शीर्ष के बीच अंतिम मैच के साथ मेल खाता है, तो एक दस-खेल लीग दो टीमों। इसलिए टीमों के पांच मैचों में खेलने शीर्ष दो खेलने से पहले अंतिम 2005-06 के सत्र में लीग के एक राउंड रोबिन श्रृंखला के लिए लौट आए।
2009 के बाद से यह रीजनल चार दिवसीय प्रतियोगिता के रूप में जाना जाता रहा है। 2008 और 2012 के बीच, जमैका में एक पंक्ति में एक रिकार्ड पांच बार के लिए प्रतियोगिता जीत ली। केवल पिछले समय एक टीम एक पंक्ति में रिकार्ड पांच बार जीत हासिल की थी 1976 और 1980 में जब बारबाडोस खिताब जीता बीच किया गया था; हालांकि उस लकीर के लिए 1976 में पहला खिताब है जबकि जमैका के 2008-2012 लकीर के लिए शीर्षक किसी भी अन्य टीम के साथ साझा नहीं की गई थी बारबाडोस और त्रिनिदाद एवं टोबैगो के बीच साझा किया गया था।
2014 में, डब्ल्यूआईसीबी प्रतियोगिता (जिसमें यह वर्ष 2007-08 के बाद से में भाग लिया था) से संयुक्त परिसरों और कॉलेजों टीम के बहिष्कार के साथ शुरू प्रथम श्रेणी क्रिकेट प्रतियोगिता के लिए प्रमुख संरचनात्मक बदलाव की घोषणा की। इसके अतिरिक्त यह घोषणा की गई थी कि एक मताधिकार प्रणाली, प्रथम श्रेणी क्रिकेट, कैरेबियन प्रीमियर लीग के समान के लिए पेश होने के लिए छह क्षेत्रीय टीमों विदेशों से सभी क्षेत्र भर से खिलाड़ियों का चयन करने में सक्षम होने के लिए और संभवतः के साथ था। नई फ्रेंचाइजी क्षेत्रीय बोर्ड स्वयं और टीमों को अभी भी अपने पारंपरिक क्षेत्रीय नामों बनाए रखने होगा द्वारा स्वामित्व में किया जाएगा। एक मसौदा प्रणाली भी शुरू की गई थी जिसके तहत क्षेत्रीय बोर्डों से प्रत्येक को बनाए रखने और अनुबंध 10 खिलाड़ियों, इस क्षेत्र की खिलाड़ी पूल टीमों को पूरा करने के लिए उनके 15 खिलाड़ी दस्तों के लिए एक खिलाड़ी के मसौदे में जाने के आराम के साथ करने के लिए अनुमति दी जाएगी। क्षेत्रीय चार दिवसीय प्रतियोगिता अपने आप में एक डबल राउंड रोबिन प्रारूप के लिए बढ़ा दिया गया था और यह भी डब्ल्यूआईसीबी के नए प्रोफेशनल क्रिकेट लीग है, जो भी नागिको सुपर-50 शामिल का हिस्सा बन गया। नव बढ़ाया क्षेत्रीय चार दिवसीय प्रतियोगिता 23 मार्च 2015 तक 14 नवंबर, 2014 से दस राउंड में एक घर और दूर के आधार पर खेला जाएगा।
वर्तमान संरचना
इस प्रकार के रूप में अंक से सम्मानित कर रहे हैं:
दो या दो मैच
स्कोर एक ड्रा मैच में समान
रद्द मैच
एक मैच की स्थिति में किसी भी खेल के बिना छोड़ दिया जा रहा है कि वहाँ कोई 1 पारी निर्णय किया जा रहा है, तीन (3) अंक की घटना में जगह ले लिया है, या।
विजेताओं
ऊपर विजेताओं लीग चरण के हैं, 2000/01 के बाद से वहाँ एक नाकआउट टूर्नामेंट (2000/01 में गाया अंतर्राष्ट्रीय शील्ड दिया गया है; बुस्टा अंतर्राष्ट्रीय शील्ड / 2001/02 में अंतर्राष्ट्रीय ट्रॉफी; 2002/03 2004/05 से कैरिब बीयर इंटरनेशनल ट्रॉफी; कैरिब बीयर अंतरराष्ट्रीय योग्यता के साथ 2005/06 से 2006/07 के लिए चैलेंज और 2007/08 में कैरिब बीयर चैलेंज) लीग स्थिति पर आधारित है। 2000/01 में चार टीमों के साथ नॉकआउट चरण 'के लिए आगे बढ़े जमैका 'एक ड्रा मैच में पहली पारी अंक से गुयाना के खिलाफ फाइनल जीतने के लिए पर जाने से पहले लीग विजेता, पहले सेमीफाइनल में बारबाडोस धड़क रहा है। यह फार्म 2001/02 पीटकर प्रतियोगिता में उलट जब गुयाना था एक ड्रा मैच में पहली पारी अंक पर फाइनल में जमैका को हराया। अगले तीन सत्रों (2002/03, 2003/04 और 2004/05) के लिए लीग विजेताओं को भी पीटकर प्रतियोगिताओं के विजेताओं के साथ फाइनल में बारबाडोस की धड़कन जमैका 7 विकेट से 2002/03 में थे ; बारबाडोस 2003/04 (84 रन) में फिर से जमैका की धड़कन और जमैका 2004/05 में 8 विकेट से लीवार्ड द्वीप धड़क रहा है। 2004/05 में हालांकि, केवल शीर्ष दो टीमों को लीग चरण से नाक आउट प्रतियोगिता के लिए आगे बढ़े। 2005/06 में चार टीमों को फिर से नाकआउट चरण में है, जहां प्रारंभिक लीग विजेता त्रिनिदाद और टोबैगो बारबाडोस के खिलाफ फाइनल जीता करने के लिए आगे बढ़े। 2006/07 में केवल शीर्ष दो टीमें क्वालीफाई बारबाडोस (लीग विजेता के रूप में) और त्रिनिदाद और टोबैगो (लीग उपविजेता के रूप में)। लीग फार्म के रूप में उलट गया था त्रिनिदाद और टोबैगो एक 49 रन की जीत के साथ अपने खिताब का बचाव किया।त्रिनिदाद और टोबैगो 2007/08 में इस समय जमैका को खोने उनकी लगातार तीसरी फाइनल में पहुंच गए। 2008/09 में पीटकर कैरिब बीयर चैलेंज बंद किया गया था। 2013/14 में एक नाक आउट टूर्नामेंट लीग प्रतियोगिता के क्वालीफाइंग से शीर्ष चार टीमों के साथ पेश किया गया था। बारबाडोस जमैका लीग फार्म के रूप में उलट गया था नाक आउट प्रतियोगिता (और हेडली / वीक्स ट्रॉफी) विंडवार्ड द्वीप के खिलाफ फाइनल में जीत हासिल की।
प्रकाशवीर शास्त्री
प्रकाशवीर शास्त्री (30 दिसम्बर 1923 - 23 नवम्बर 1977) भारतीय संसद के सदस्य तथा आर्यसमाज के नेता थे। उनका मूल नाम 'ओमप्रकाश त्यागी' था। वे एक प्रखर वक्ता थे, उनके भाषणों में तर्क बहुत शक्तिशाली होते थे। उनके विरोधी भी उनके प्रशंसक बन जाते थे।
जीवन परिचय
प्रकाश वीर शास्त्री जी का जन्म उत्तर प्रदेश के मुरादाबाद जिले के रहरा गांव में हुआ था। मूल नाम प्रकाशचन्द्र रखा गया। आप के पिता का नाम श्री दिलीपसिंह त्यागी था जो आर्य समाज के विचारों के थे। उस काल का प्रत्येक आर्य परिवार अपनी सन्तान को गुरुकुल की शिक्षा देना चाहता था। इस कारण आप का प्रवेश भी पिता जी ने गुरुकुल महाविद्यालय, ज्वालापुर में कराया। इस गुरुकुल में एक अन्य विद्यार्थी भी 'प्रकाशचन्द्र' नाम का होने से आप का नाम बदल कर 'प्रकाशवीर' कर दिया गया। इस गुरुकुल में अपने पुरुषार्थ से आपने 'विद्याभास्कर' तथा 'शास्त्री' की परीक्षाएँ उतीर्ण कीं। तत्पश्चात आप ने संस्कृत विषय में आगरा विश्वविद्यालय से एम. ए. की परीक्षा प्रथम श्रेणी से उत्तीर्ण की।
शास्त्री जी स्वामी दयानन्द सरस्वती तथा आर्य समाज के सिद्धान्तों में पूरी आस्था रखते थे। इस कारण ही आपने १९३९ में मात्र १६ वर्ष की आयु में ही हैदराबाद के धर्मयुद्ध में भाग लेते हुए सत्याग्रह किया तथा जेल गये। आप की आर्य समाज के प्रति अगाध आस्था थी, इस कारण आप अपनी शिक्षा पूर्ण करने पर उत्तर प्रदेश की आर्य प्रतिनिधि सभा के माध्यम से उपदेशक स्वरुप कार्य करने लगे। आप इतना ओजस्वी व्याख्यान देते थे कि कुछ ही समय में आप का नाम देश के दूरस्थ भागों में चला गया तथा सब स्थानों से आपके व्याख्यान के लिए आप की मांग होने लगी। पंजाब में सरदार प्रताप सिंह कैरो के नेतृत्व में कार्य कर रही कांग्रेस सरकार ने हिन्दी का विनाश करने की योजना बनाई। आर्य समाज ने पूरा यत्न हिन्दी को बचाने का किया किन्तु जब कुछ बात न बनी तो हिन्दी रक्षा समिति ने यहाँ सत्याग्रह करने का निर्णय लिया तथा शीघ्र ही १९५८ ईस्वी में सत्याग्रह का शंखनाद हो गया। आप ने भी सत्याग्रह में भाग लिया। इस आन्दोलन ने आप को आर्यसमाज का सर्वमान्य नेता बना दिया ।
इस समय आर्य समाज के उपदेशकों की स्थिति कुछ अच्छी न थी। इनकी स्थिति को सुधारने के लिए आपने अखिल भारतीय आर्य उपदेशक सम्मेलन स्थापित किया तथा लखनऊ और हैदराबाद में इस के दो सम्मेलन भी आयोजित किये। आप की कीर्ति ने इतना परिवर्तन लिया कि १९५८ ईस्वी को आप को लोकसभा का गुड़गांव से सदस्य चुन लिया गया। १९६२ तथा पुनः १९६७ में दो बार आप स्वतन्त्र प्रत्याशी स्वरूप लोकसभा के लिए चुने गए।
१९७५ में प्रथम विश्व हिन्दी सम्मेलन, जो नागपुर में सम्पन्न हुआ, में भी आप ने खूब कार्य किया तथा आर्य प्रतिनिधि सभा मंगलवारी नागपुर के सभागार में, सम्मेलन मे पधारे आर्यों की एक सभा का आयोजन भी किया। आपने अनेक देशों में भ्रमण किया तथा जहां भी गए, वहां आर्य समाज का सन्देश साथ लेकर गये तथा सर्वत्र आर्य समाज के गौरव को बढ़ाने के लिए सदा प्रयत्नशील रहे ।
आप अनेक वर्ष तक आर्य प्रतिनिधि सभा, उत्तर प्रदेश के प्रधान रहे। आप के ही पुरुषार्थ से मेरठ, कानपुर तथा वाराणसी में आर्य समाज स्थापना शताब्दी सम्मेलनों को सफलता मिली। इतना ही नहीं, आप की योग्यता के कारण सन १९७४ इस्वी में आप को परोपकारिणी सभा का सदस्य मनोनीत किया गया।
आप का जीवन यात्राओं में ही बीता तथा अन्त समय तक यात्राएं ही करते रहे। २३ नवम्बर १९७७ इस्वी को जयपुर से दिल्ली की ओर आते हुए एक रेल दुर्घटना हुई। इस रेलगाड़ी में आप भी यात्रा कर रहे थे। इस दुर्घटना में आपका निधन हो गया।
कमलाकर 'कमल'
महाकवि पद्माकर के वंशज साहित्य-महर्षि कहे गए कमलाकर 'कमल' आधुनिक हिंदी साहित्य के एक  विलक्षण साहित्यकार  रहे हैं | उन्होंने हिन्दी में राष्ट्रीय आन्दोलन और आजादी के पश्चात् की भावनाओं से आप्लावित अनेक रचनाएँ लिखीं हैं, अनन्य भक्ति-भावांजलि तथा ब्रजभाषा माधुर्य से ओतप्रोत  रसमयी रचनाएँ भी इनकी लेखनी से व्यक्त हुईं। युवावस्था  से ही आप स्वाधीनता के राष्ट्रीय आन्दोलन से जुड़े रहे।  आप महात्मा गाँधी के जीवन और दर्शन  से आजीवन संचालित और प्रभावित रहे। महात्मा गाँधी  के दांडी मार्च  [नमक आन्दोलन] के बाद आपने जेल-यात्रा की और अँगरेज़ शासन से तीस बेंत खाने की सजा भी भुगती। इसके बावजूद आपने भारत सरकार द्वारा स्वाधीनता सेनानी पेंशन पाने के लिए कभी भी आवेदन नहीं किया !
जन्म और आरंभिक जीवन
'' हम उसे ही कवि कहें जो आग लिखना जानता हो ! काल सी अपनी अखण्डित शक्ति को पहचानता हो ! जो पुजारी हो प्रलय का बाड़वों से खेलता हो ! विश्व के संहार को सर्वस्व अपना मानता हो !! ''             जैसी पंक्तियों के उद्घोषक कवि का जन्म २८ जनवरी १९१५ को उच्च कुल ब्राह्मण कवीश्वर आत्रेय वंश में एक छोटे से  ग्राम रेवई (म.प्र.) में हुआ जो शिवपुरी जिले में है । जब आप ढाई माह के थे तभी मातृ-सुख छिन गया और १४ वर्षीय की किशोरावस्था में पिता बलवंत राव भट्ट भी चल बसे । तब काका गोविन्द राव ने इनका लालन पालन किया! व्याकरण में प्रथम तक आपने शिक्षा ग्रहण की और अपने कुल के ध्येय वाक्य  ‘‘कर कलम रुके तो कर कलम कराइये ’’  जैसी भयंकर उद्घोषणा के अनुरूप आप जीवनपर्यन्त साहित्य साधना में रत रहे। जीवन भर नंगे पाँव और खादी की एकमात्र मोटी सूती धोती में रहने वाले वीतरागी गुरूजी पुष्टिमार्ग में दीक्षित जन्मना तैलंग ब्राह्मण, मन से संत, और मस्तिष्क से सामाजिक चिन्तक थे। वह अटल आस्तिक तो रहे- पर अंधविश्वासों से परे । कबीर की तरह बाह्याडम्बरों व रूढियों का विरोध आप जीवन भर करते रहे। आपकी इन पंक्तियों में यही भाव तो व्यक्त हुआ है- ए मुसलमां तू किसी भी मौलवी पर मत फिदा हो। हिन्दू भी बोले पंडित से अरे, पंडित विदा हो।। पादरी का काम दुनिया का निरा नुकसान करना। पंडितों का काम हरदम दूसरों का माल हरना।।
हिंदी सेवा के विविध आयाम
हिन्दी उत्थान हेतु आपने जयपुर में १९३७ में साहित्य सदावर्त नामक सुप्रसिद्ध संस्था की स्थापना की और आजीवन हिन्दी की सेवा में निरत रहे। लेखक भानु भारवि ने लिखा है- भट्ट मथुरानाथ शास्त्री जैसे दिग्गज संस्कृत साहित्यकार ने  उनकी इस संस्था का यह नामकरण किया था | साहित्य सदावर्त संस्था के अमर संस्थापक कमलाकर जी को आज भी लोग गुरूजी  कमलाकर के नाम से सम्बोधित करते हैं। 'साहित्य सदावर्त' में नि:शुल्क हिंदी पढ़ने वाला प्रथम विद्यार्थी एक ईसाई था- हनूक डी मसीह !
आपने ‘प्रकाश’ मासिक हिन्दी पत्रिका का सम्पादन किया जो १९३८ई. से १९४२ ई. तक साहित्य-संवर्द्धन करती रही। पत्रिका में उच्च कोटि के निबन्ध लिख कर गद्य के क्षेत्र में भी अपना स्थान बनाया। एक मोटे अनुमान के अनुसार कमलाकर जी ने सन् १९३३ से १९५६ तक लगभग पैंतीस हजार हिन्दी अध्येता तैयार किये। पारिवारिक अभावों और अनगिनत आर्थिक संकटों में रहते हुए भी इन्होनें अपने किसी विद्यार्थी से कोई भी फीस कभी ग्रहण नहीं की! जयपुर की 'बड़ी चौपड़' से आमेर की ओर जानेवाले सिरेड्योढ़ी बाज़ार में हवामहल के सामने की तरफ भगवान कल्कि का प्राचीन मन्दिर अवस्थित है - आर्कियोलोजी सर्वे ऑफ़ इण्डिया का एक और संरक्षित स्मारक! जयपुर के संस्थापक सवाई जयसिंह ने पुराणों में वर्णित कथा के आधार पर कल्कि के मन्दिर का निर्माण सन् 1739 ई. में दाक्षिणात्य-शिखर-शैली में कराया था, एक ज़माने में इसी मंदिर में हिन्दी के प्रसिद्ध स्थानीय कवि और गांधीवादी अध्यापक स्व. गुरु कमलाकर ‘कमल’ का निवास था जहाँ यह ‘साहित्य सदावर्त' नामक संस्था चला कर घोर अर्थाभाव के बावजूद हजारों विद्यार्थियों को नि:शुल्क हिन्दी पढ़ाया करते थे ! | सुप्रसिद्ध गीतकार-लेखिका जया गोस्वामी  भी 'साहित्य सदावर्त'  में उनकी शिष्या रहीं, जो कहती हैं- ''विलक्षण स्मरण शक्ति संपन्न गुरूजी ने कभी भी किताब सामने रख कर हिंदी नहीं पढाई, आदिकाल से आधुनिक काल तक सारा हिंदी साहित्य उन्हें सोदाहरण, अभूतपूर्व रूप से कंठस्थ था! अपने कठिन दिनों में ‘राजस्थान पत्रिका’ के संस्थापक संपादक कर्पूर चन्द्र कुलिश जैसे हिंदीसेवी पत्रकार कभी यहाँ गुरु कमलाकर कमल की पाठशाला में एक मामूली अध्यापक भर रहे थे'' इन्हीं महान हिंदीसेवी गुरूजी के सुपुत्र श्री मधुकर राव ने लिखा है- "....'साहित्य सदावर्त' गुरु कमलाकर जी ने सन 1956-57 में छोड़ दिया था ! छोड़ देने के पश्चात भी गुरुजी जहाँ रहे वहां ही 'भारती मंदिर'  के नाम से अपना अध्यापन कार्य आजीवन करते-रहे ! (सूरजपोल) जयपुर स्थित 'अग्रवालों की बगीची' और ब्रह्मपुरी स्थित  मंगला मंदिर में 'भारती मंदिर' के अंतर्गत आजीवन एक कविगोष्ठी भी चलाते रहे !"
शिष्यवर्ग
आपने हिन्दी को अनेक साहित्यकार एवं कई विद्वान दिये। इस शिष्य परम्परा में जिनके नाम मुख्य तौर पर उल्लेखनीय हैं- उनमें कर्पूर चन्द्र कुलिश, मण्डन मिश्र, बुद्धिप्रकाश पारीक, वनस्थली विद्यापीठ के सुधाकर शास्त्री, डॉ. कमला बेनीवाल, कैलाश चतुर्वेदी, पुरुषोत्तम उत्तम, सत्येन्द्र चतुर्वेदी, श्रीमती जया गोस्वामी डॉ. विष्णुचन्द्र पाठक, चन्द्रकुमार सुकुमार एडवोकेट दुर्गालाल बाढ़दार, इत्यादि हैं । सिद्धहस्त कवयित्री जया गोस्वामी कहतीं हैं- गुरूजी केवल 'स्मृति 'से विद्यार्थियों को लालटेन की रोशनी में निशुल्क पढ़ाते थे- किसी किताब से नहीं- उन्हें आदिकाल से आधुनिक काल तक का सम्पूर्ण हिन्दी साहित्य का सैंकड़ों पृष्ठ का विशाल इतिहास, प्रमुख कृतियों, उनके प्रकाशन वर्ष लेखकों और उनकी पुस्तकों से लम्बे लम्बे उद्धरण सहित कंठाग्र था- ऐसी विलक्षण स्मृति थी- गुरूजी की ! ब्रजभाषा, हिन्दी और संस्कृत भाषात्रय में आपने काव्य-रचना की। प्रातः चार बजे से रात्रि ग्यारह बजे तक पाँच सौ के लगभग विद्यार्थियों को निःशुल्क हिन्दी काव्यशास्त्र, हिन्दी साहित्य का  इतिहास पढाते रहना तथा उनके अन्दर के साहित्यकार की खोज कर उसका परिष्कार करना ही आपकी एकमात्र दिनचर्या थी।
कमलाकर कमल का साहित्य
हिन्दी विभाग, कानोडिया पी.जी. महिला महाविद्यालय, जयपुर के एक प्राध्यापक डॉ. शीताभ शर्मा ने 'मधुमती' पत्रिका के अपने एक आलेख में गुरूजी का स्मरण करते हुए लिखा था- " कमलाकर कमल उस पूरी पीढी के सशक्त हस्ताक्षर हैं जो ब्रजभाषा के माधुर्य में लिपटी हुई है तथा जिन्हें राष्ट्रभाषा हिन्दी पर गर्व है, किन्तु साहित्य जगत को वर्तमान में कमलाकर जी के संबंध में यही ज्ञात है कि पद्माकर की पाँचवी पीढी में एक वंशज हुआ, जो उदार व्यक्तित्व और गम्भीर साहित्य का रचनाकार रहा है। उन्होंने निःस्वार्थ व लोककल्याण भाव से साहित्य रचा। कमलाकर जी का साहित्य स्वतः स्फूर्त भावना का प्रतिफलन है। इनका काव्य पूर्वज परम्परा की श्रृंगारिकता से मुक्त आधुनिक भाव-बोध का रसमयी काव्य है। भारत-भारती के लिए आपका जीवन समर्पित रहा, आपकी ये पंक्तियाँ यही व्यक्त कर रही हैं- भारती की अर्चना में तन समर्पित मन समर्पित। प्रेम  से श्रद्धा सहित, विश्वासपूर्वक धन समर्पित।।"
इनके अनुसार-" वंश परम्परा के अनुरूप रीतिकालीन काव्य शैली में आपकी रचनाएँ आरम्भ हुईं। पुष्टिमार्गीय भक्ति-भावधारा में राष्ट्रीय आन्दोलन व समसामयिक रचनाओं की युगानुकूल भावना का समावेश होकर राष्ट्र-प्रेम, धर्मनिरपेक्षता, श्रमदान, त्याग, बलिदान की कर्मप्रधान अभिव्यक्ति प्रेरणादायी एवं यथार्थपरक है। इनके काव्य की नींव जो सदाचरण, दया, करुणा, परोपकार, सात्विकता, जनकल्याण भाव तथा कर्मप्रधान मानव की परिकल्पना है। कमलाकर का काव्य मानवीय मूल्यों का संवाहक है, जिसकी अन्तर्वस्तु का आधार प्रगतिशील चेतना है- ''न देव काम आयेगा, न दैव काम आयेगा। मनुष्य को मनुष्य ही, सदैव काम आयेगा।" '' कविहृदय व्यक्ति परिष्कार से काव्य आरम्भ कर एक अभिनव सा परिष्कृत विश्व चाहता है। कवि का काव्य-संसार कहाँ से आरम्भ होकर किन-किन परिस्थितियों और पडावों से गुजरता हुआ कहाँ तक जाता है, इसका बडा ही मर्मस्पर्शी एवं चमत्कारिक चित्रण इनके कवि नामक महाकाव्य में  हुआ है।
संस्कृत भाषा में इनके काव्य हैं- ‘अथहिन्द भूम्यष्टकम्’, ‘अथ भारत जनन्यष्टकम्’ तथा ‘अथ भारती-भूम्यष्टकम’ इत्यादि।
इसी तरह ब्रजभाषा में भी आपकी कुछ काव्यकृतियाँ हैं: ‘सूरदास’, ‘त्रिवेणी’, ‘तुलसीदास’, ‘कृष्ण महिमा’, ‘कमल हजारा’ इत्यादि । हिन्दी भाषा में जो काव्यसंग्रह आपने लिखे हैं उनमें कुछ खास उल्लेखनीय हैं- ‘त्रेता’, ‘प्रतापबावनी’, ‘कमल पदावली’, ‘अमर भारती’, ‘अष्टदल’ इत्यादि। गद्य लेखन के क्षेत्र में भी कमलाकर जी ने पाँच कृतियाँ लिखी हैं।  कवि शीर्षक से इनका महाकाव्य इनकी सुप्रसिद्ध रचना है ! आकाशवाणी पर भी गुरूजी ने कई हिंदी वार्ताएं प्रसारित कीं| लेकिन कमलाकर का विशद काव्य आज भी प्रकाशन की बाट जोह रहा है। हालांकि आपकी साहित्यिक सेवाओं और रचनाओं को सदा सामाजिक सम्मान मिलता रहा पर रीतिकालीन महाकवि पद्माकर की पाँचवी पीढी के सशक्त हस्ताक्षर अमल-धवल कमलाकर ‘कमल’ की अभिलाषा कर्म द्वारा ज्ञान के आलोक में निष्काम कर्म की ही रही- प्रमाण हैं, उनकी निस्पृहता को द्योतित करतीं उनकी ये पंक्तियाँ:
नन्दनों के स्वर्ग की मुझको नहीं परवाह है। कुछ कहीं पर भी नहीं, अभिनन्दनों की चाह है।। अब ना मेरे भाल पर कोई तिलक चन्दन करे। चाह बिल्कुल भी नहीं जन चरण वंदन करे।। कर्म के द्वारा पहुँचकर ज्ञान के आलोक में, चाहता हूँ मैं रहूँ, निष्काम होकर लोक में।।
सम्मान
निधन
आप का निधन १९ मार्च १९९५ को जयपुर में हुआ ! गुरुजी का अन्तिम संस्कार उनकी 19-03--1995 को किया गया, उन्होंने इस सम्बंध में एक दोहा भी लिखा था - मेरी इच्छा है नहीं, कोई मुझे जलाय ।'' मेरे तन को जल मिले,या जंगल मिल जाय ।।'' उनकी मृत देह को उन्हीं की इच्छानुसार उनके बड़े पुत्र मधुकर राव ने वृन्दावन-यमुना में प्रवाहित किया । ---
इन्हें भी देखें
भट्ट मथुरानाथ शास्त्री कर्पूर चन्द्र कुलिश जया गोस्वामी डॉ. कमला बेनीवाल
बाहरी कड़ियाँ
[] [] []
[] [] [] [] [] [] [] [] [] [] ---
आर-7 (रॉकेट परिवार)
आर-7 रॉकेट परिवार (R-7 rocket family ) रॉकेट परिवार की एक श्रृंखला है। जो सोवियत आर-7 समयोर्का, दुनिया की पहली अंतरमहाद्वीपीय बैलिस्टिक मिसाइल से व्युत्पन्न की गयी है। आर-7 रॉकेट परिवार अन्य किसी भी रॉकेट परिवार से अधिक लांच हुआ रॉकेट परिवार है।
मुराद पंचम
मुराद पंचम (مراد خامس) (21 सितम्बर 1840 – 29 अगस्त 1904) 30 मई से 31 अगस्त 1876 तक उस्मानी साम्राज्य के सुल्तान रहे।
उनका जन्म चरान महल, ओर्ताकोय, क़ुस्तुंतुनिया में हुआ था। उनके पिता अब्दुल मजीद प्रथम थे। उनकी माँ शौकफ़्ज़ा वालिदा सुल्तान थी, वे चरकस मूल से थी।
नतालिया डिल
नतालिया डिल (Nathalia Dill, जन्म २४ मार्च १९८६) एक ब्राजील अभिनेत्री, मॉडल है।
जिब्राल्टेरियन लोग
जिब्राल्टेरियन (Gibraltarian) उन लोगों के सांस्कृतिक समूह का नाम है जो ब्रिटिश विदेशी प्रदेश जिब्राल्टर के मूल निवासी हैं। जिब्राल्टर औबेरियन प्रायद्वीप और यूरोप के दक्षिणी छोर पर भूमध्य सागर के प्रवेश द्वार पर स्थित है।
दौलतनगर, गाज़ीपुर
दौलतनगर (Daulatnagar) भारत के उत्तर प्रदेश राज्य के गाज़ीपुर ज़िले में स्थित एक गाँव है।
विवरण
दौलतनगर गाज़ीपुर ज़िले के सादात ब्लाक में स्थित है यह सादात रेलवे स्तेशन से पूर्व में है गाव के उत्तर में शीतला मा का मन्दिर है- गाँव का डाकघर मनबोध चौबे के घर है यहाँ काली माँ, बरम बाबा तथा मरि माँ का मन्दिर है।
हल्लीशक
हल्लीशक महाभारत में वर्णित एक नृत्यशैली है। इसका एकमात्र विस्तृत वर्णन महाभारत के खिल्ल भाग हरिवंश (विष्णु पर्व, अध्याय 20) में मिलता है। विद्वानों ने इसे रास का पूर्वज माना है साथ ही रासक्रीड़ा का पर्याय भी। आचार्य नीलकंठ ने टीका करते हुए लिखा है - 'हस्लीश क्रेडर्न एकस्य पुंसो बहुभि: स्त्रीभि: क्रीडन सैव रासकीड़'। (हरि. 2.20.36) 'हल्लीशक' का शाब्दिक अर्थ है - 'हल का हत्था'।
यह नृत्य स्त्रियों का है जिसमें एक ही पुरुष श्रीकृष्ण होता है। यह दो दो गोपिकाओं द्वारा मंडलाकार बना तथा श्रीकृष्ण को मध्य में रख संपादित किया जाता है। हरिवंश के अनुसार श्रीकृष्ण वंशी, अर्जुन मृदंग, तथा अन्य अप्सराएँ अनेक प्रकार के वाद्ययंत्र बजाते हैं। इसमें अभिनय के लिए रंभा, हेमा, मिश्रकेशी, तिलोत्तमा, मेनका, आदि अप्सराएँ प्रस्तुत होती हैं। सामूहिक नृत्य, सहगान आदि से मंडित यह कोमल नृत्य श्रीकृष्णलीलाओं के गान से पूर्णता पाता है। इसका वर्णन अन्य किसी पुराण में नहीं आता। भासकृत बालचरित्‌ में हल्लीशक का उल्लेख है। अन्यत्र संकेत नहीं मिलता।
संरचना-भूविज्ञान
शैलों के विरूपण इतिहास के सन्दर्भ में शैल-इकाइयों के त्रिविमीय वितरण के अध्ययन को संरचना-भूविज्ञान (Structural geology) कहा जाता है।
विदलन (क्रिस्टल)
खनिजविज्ञान में क्रिस्टलीय पदार्थों का कुछ निश्चित क्रिस्टलोग्राफिक संरचना तलों पर टूटने की प्रवृत्ति को विदलन (Cleavage) कहते हैं।
विदलन (भूविज्ञान)
संरचना-भूविज्ञान तथा शैलविज्ञान में विदलन (Cleavage) समतलीय शैल की एक विशेषता है जो विरूपण (deformation) तथा कायान्तरण (metamorphism) के कारण पैदा होती है।
आर-7 समयोर्का
आर-7 समयोर्का (R-7 Semyorka) एक सोवियत शीत युद्ध के दौरान विकसित मिसाइल और और दुनिया की पहली अंतरमहाद्वीपीय बैलिस्टिक मिसाइल थी। आर-7 1957 और 1961 के बीच 28 लॉन्च बनाये। लेकिन कभी भी सक्रिय तैनाती नहीं की गई।
पोरस (टीवी धारावाहिक)
पोरस सोनी टीवी पर प्रसारित एक कार्यक्रम था, जिसका प्रीमियर 27 नवंबर 2017 को हुआ, और 13 नवंबर 2018 को इसका आखिरी एपिसोड प्रसारित किया गया। जाट राजा पोरस भारतीय ऐतिहासिक योद्धा और शासक पोरस, पौरवों के राजा और अलेक्जेंडर द ग्रेट, मैसेडोनियन साम्राज्य के राजा के जीवन की कल्पना करते हुए एक ऐतिहासिक ड्रामा टेलीविजन श्रृंखला है। एक और ऐतिहासिक नाटक चंद्रगुप्त मौर्य ने इसे कहानी की सहज निरंतरता के साथ बदल दिया।
शो स्वास्तिक प्रोडक्शंस के सिद्धार्थ कुमार तिवारी द्वारा बनाया गया है। यह भारतीय टेलीविजन पर दूसरा सबसे महंगा शो है, जिसमें लगभग 500 करोड़ रुपए का बजट है (लगभग 70 मिलियन अमरीकी डालर)। श्रीलंका में, यह सिरासा टीवी पर प्रसारित होता है, जिसे दिग्विजय नाम के तहत सिंहल में डब किया गया है। नाटक के अधिकार थाईलैंड, मलेशिया, कंबोडिया, म्यांमार, लाओस और वियतनाम को भी बेचे गए हैं। इसे तमिल में मावेरन भी कहा जाता है जो वर्तमान में सन लाइफ चैनल, सन टीवी नेटवर्क पर अक्टूबर 2018 से प्रसारित होता है। मलयालम संस्करण का नाम पोरस है जो वर्तमान में जनवरी 2019 से सूर्या टीवी पर प्रसारित होता है।